**Kolviður**

**Stjórnarfundur**

**Fundargerð**

10. febr. 2016, kl. 12

Mætt: Anna G. Sverrisdóttir (Landvernd), Einar Gunnarsson (Skógræktarfélagi Íslands), Guðmundur Ingi Guðbrandsson (Landvernd), Magnús Gunnarsson (Skógræktarfélagi Íslands) og Reyni Kristinsson (formaður Kolviðar).

**Dagskrá**

1. **Fundargerð síðasta fundar**

Samþykkt fundargerðar var frestað.

1. **Samningar sem gerðir hafa verið við Silicor og Tandur**

Búið er að ganga frá samningum við Silicor og Tandur.

1. **Markaðsvinna**

Búið er að hafa samband við mörg þeirra fyrirtækja sem skrifuðu undir yfirlýsingu um loftslagsmál í aðdraganda Parísarráðstefnunnar. Mörg þeirra hafa tekið vel í umleitan um kolefnisjöfnun. Viðræða hefur verið við Festu um samstarf, m.a. á Norðurlandi.

1. **Skógræktarfélag Íslands, heimasíðuaðstoð, plöntun?**

Aukin umsvif Kolviðar kallar á meiri stoðþjónustu frá Skógræktarfélagi Íslands. Meiri kostnaður mun því verða til vegna þess.

1. **Verkefni næsta sumars**

Formaður lagði til að samþykkt yrði áætlun um gróðursetningu 100 þúsund plantna sumarið 2016. Meginhluti gróðursetninga mun fara fram á Úlfljótsvatni.

Skilti verða sett upp á Geitasandi í sumar.

1. **Önnur mál**
2. Bráðabirgðatölur úr bókhaldi 2015

* Gert er ráð fyrir að árið 2015 komi vel út fjárhagslega.

1. Kostnaðaráætlun fyrir árið 2016. Gert er ráð fyrir:

* að girða þurfi á Úlfljótsvatni vegna gróðursetningar; kostnaður gæti orðið um ein milljón,
* að skógræktaráætlun muni kosta um eina milljón,
* kostnaður við að koma skilti upp á Geitasandi áætluð um 200 þúsund og áburðargjöf og umhirða á svæðinu um 300 þús,
* að gróðursetning sumarsins kosti um átta milljónir miðað við 80 þúsund plöntur.

Samþykkt að fela Einari að miða við gróðursetningu á 80 þúsund plöntum.